Πρίπιατ (ποταμός)

Ο Πρίπιατ ή Πρίπιατς (ουκρ. Прип'ять, λευκορ. Прыпяць, ρωσ. Припять) είναι σημαντικός ποταμός της Ανατολικής Ευρώπης, με συνολικό μήκος 761 χιλιόμετρα περίπου. Ρέει γενικώς προς τα ανατολικά, πηγάζοντας από την Ουκρανία, εισέρχεται στη Λευκορωσία και κατόπιν επιστρέφει σε ουκρανικό έδαφος. Τελικώς εκβάλλει στον Δνείπερο στον Ταμιευτήρα του Κιέβου, όντας δεξιός παραπόταμός του.

Ετυμολογία
Ο γλωσσολόγος Μαξ Φάσμερ γράφει στο ετυμολογικό λεξικό του ότι η ιστορική ονομασία του ποταμού, όπως καταγράφεται στο παλαιότερο ανατολικό σλαβικό κείμενο, το Πρώτο Χρονικό, είναι Pripet και αναφέρει τη γνώμη άλλων γλωσσολόγων ότι η λέξη αυτή σημαίνει «παραπόταμος», με συντμητική παραφθορά της ελληνικής και λατινικής ρίζας.Max Vasmer: Etymological dictionary of the Russian language, λήμμα «Припять» Μια άλλη άποψη είναι ότι η ονομασία προέρχεται από τη λέξη pripech, που σημαίνει έναν ποταμό με αμμώδεις όχθες.

Παραπομπές

Κατηγορία:Ποταμοί της Λευκορωσίας